Diari Oficial de la Generalitat Valenciana


Sumari del DOGV 1827, del 16-07-1992 (1992/825447)

ORDRE de 29 de juny de 1992, de la Conselleria de Cultura, Educació i Ciència, per la qual s'estableix el calendari escolar per a tots els centres docents no universitaris de la Comunitat Valenciana durant el curs escolar 1992-93 .
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/29/(3)/dof/vci/html**

### Dades del document

Número de DOGV
:   1827

Data del DOGV
:   16-07-1992

Secció del DOGV
:   DISPOSICIONS GENERALS

Número del document
:   1992/825447


Data del document
:   29-06-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 29 de juny de 1992, de la Conselleria de Cultura, Educació i Ciència, per la qual s'estableix el calendari escolar per a tots els centres docents no universitaris de la Comunitat Valenciana durant el curs escolar 1992-93.  
A fi que els centres docents puguen planificar l'activitat escolar i programar els serveis complementaris, s'estableix el calendari escolar que ha de regir en els centres docents de l?àmbit de competències de la Conselleria de Cultura, Educació i Ciència.  
Vist l?informe emés pel ple del Consell Escolar Valencià en la sessió celebrada el dia 27 de març de 1992, i fent ús de les competències que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Durant el curs escolar 1992/1993, els centres docents públics i privats no universitaris de la Comunitat Valenciana es regiran pel que disposa aquesta ordre.  
Són, a l'efecte d'aquesta ordre, centres docents no universitaris aquells que imparteixen ensenyaments oficials d'Educació Infantil / Educació Pre-escolar, Educació Primària / Educació General Bàsica, Educació Especial, Educació Permanent d'Adults, Educació Secundària Obligatòria, Batxillerat, Formació Professional, Arts Aplicades i Oficis Artístics, Idiomes, Música, Art Dramàtic, Dansa, i Ceràmica.  
Segon  
El curs acadèmic abastarà el període comprés entre:  
a) El de setembre de 1992 i el 31 d'agost de 1993, per als centres docents d'Educació Infantil / Educació Pre-escolar, Educació Primària / Educació General Bàsica, i Educació Especial;  
b) El d'octubre de 1992 i el 30 de setembre de 1993, per a la resta de centres docents esmentats en l'article primer.  
Tercer  
El professorat dels centres a què es refereix aquesta ordre, realitzarà activitats acadèmiques en els centres des de l'1 de setembre de 1992 fins al 31 de juliol de 1993.  
Quart  
Els períodes lectius es desenvoluparan, a excepció dels dies festius i de vacances, els dies laborables de dilluns a divendres que s'assenyalen:  
a) Entre les dates següents: el 14 de setembre de 1992 i el 22 de juny de 1993, ambdós inclosos, per a Educació Infantil / Educació Pre-escolar, Educació Primària / Educació General Bàsica i Educació Especial.  
b) Entre les dates següents: l'1 d'octubre de 1992 i el 18 de juny de 1993, ambdós inclosos, per a la resta dels centres docents.  
Cinqué  
Seran dies festius durant el curs escolar, a més del descans del diumenge, els dies següents:  
9 d'octubre, dia de la Comunitat Valenciana; 12 d'octubre, festa nacional d'Espanya;  
- 8 de desembre, festa de la Immaculada Concepció;  
- 19 de març, Sant Josep.  
Sense perjudici de les festes laborables, de caràcter retribuït i no recuperables establertes en l?àmbit estatal, autonòmic i local, a l?empara del Reial Decret 1346/1989 (BOE de 7 de novembre), Decret 185/1991 (DOGV de 21 d'octubre) i Reial Decret 2001/1983 (BOE de 29 de juliol) respectivament, els ajuntaments, havent consultat el consell escolar municipal, podran proposar un màxim de tres dies festius, a efectes escolars, entre els declarats lectius en aquest calendari.  
Es competència del director dels serveis territorials de Cultura i Educació l'autorització dels dies festius a què es refereix el paràgraf anterior; per aquest motiu, els ajuntaments trametran, abans del 30 d'octubre de 1992, la relació de dies que proposen siguen declarats no lectius, adjuntant-hi la certificació de l'acord adoptat respecte d'això pel consell escolar municipal.  
El director dels serveis territorials de Cultura i Educació comunicarà la resolució pertinent als ajuntaments respectius i en disposarà la publicació en el Diari Oficial de la Generalitat Valenciana.  
Sisè  
Per tal de distribuir homogèniament els dies lectius de cada trimestre, establint un equilibri entre períodes de vacances i d'activitat acadèmica, s'hi constitueixen, a més dels corresponents a l?estiu, els períodes de vacances següents:  
- De Nadal: des del 24 de desembre de 1992 fins el 6 de gener de 1993, ambdós inclosos;  
- De Pasqua: des del 8 fins al 19 d'abril de 1993, ambdós inclosos.  
Setè  
La jornada diària per al desenvolupament del currículum en els ensenyaments d'Educació Infantil / Pre-escolar, Educació Primària / Educació General Bàsica i Educació Especial, serà de cinc períodes lectius, distribuïts de 9 h a 12 h i de 15 h a 17 h. Durant els mesos de juny i setembre les activitats escolars de l'alumnat es desplegaran durant el matí en jornada continuada de 9 h a 13 h.  
La jornada diària per al desplegament del currículum, en la resta dels nivells educatius, a què es refereix el paràgraf segon de l'article primer d'aquesta ordre, serà de matí i vesprada, sense perjudici d'allò establert per als centres amb horari nocturn.  
Vuitè u  
Els alumnes que cursen Ensenyament Secundari Obligatori, com a conseqüència de la implantació anticipada d'aquest nivell educatiu, començaran i finalitzaran el període de classes i tindran una jornada escolar per al desplegament del currículum, coincident amb l?establerta en el centre on s'impartesquen aquests ensenyaments experimentals.  
Novè   
Durant els mesos de setembre i juny, i els períodes no destinats a activitats lectives amb alumnes, el professorat dels nivells afectats per aquesta ordre romandran en els centres desenvolupant les funcions previstes per al començament i l'acabament del curs acadèmic.  
Pel mes de juliol, a més de les tasques acadèmiques i administratives pròpies del centre escolar, el professorat podrà desenvolupar-hi activitats de perfeccionament.  
Deu  
La direcció de cada centre docent a què fa referència l'article primer, haurà d'exposar de manera visible en el tauler d'anuncis del seu centre una còpia d'aquesta ordre i de la resolució del director dels serveis territorials que esmenta l'article 5, últim paràgraf.  
Els directors dels centres i la Inspecció Educativa en vetllaran pel perfecte acompliment en el respectiu camp de competències.  
Onze  
Qualsevol modificació de calendari, que siga necessària per la concurrència de circumstàncies excepcionals, haurà de ser autoritzada per la Direcció General de Centres i Promoció Educativa, havent escoltat, si escau, el consell escolar competent, d'acord amb l?àmbit a què es referesca la modificació sol·licitada.  
Les modificacions dels horaris regulats en aquesta ordre hauran de ser prèviament autoritzades pel respectiu director dels serveis territorials de Cultura i Educació, quan es tracte de centres docents finançats amb fons públics.  
No podran autoritzar-se modificacions horàries, en els centres públics, que suposen un augment del cost de personal i serveis complementaris.  
DISPOSICIONS FINALS  
Primera  
La Direcció General de Centres i Promoció Educativa dictarà les disposicions oportunes amb vista al desplegament i l'acompliment del que disposa aquesta ordre.  
Segona  
Aquesta disposició entrarà en vigor el mateix dia de la publicació en el Diari Oficial de la Generalitat Valenciana.  
València, 29 de juny de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI